

|  |  |
| --- | --- |
| Veiledning til riktig bruk av Applikasjonskvittering |  |
|  |
| HISD 1168:2016 |

|  |
| --- |
| **Kolofon**  **Publikasjonens tittel:**  Veiledning til riktig bruk av applikasjonskvittering  **Utgitt:**  27.05.2016  **Publikasjonsnummer:**  HISD 1168:2016  **Utgitt av:**  Direktoratet for e-helse  **Kontakt:**  postmottak@ehelse.no  **Postadresse:**  Postboks 6737 St. Olavs plass, 0130 OSLO  **Besøksadresse:**  Verkstedveien 1, 0277 Oslo  Tlf.: 21 49 50 70  [www.ehelse.no](http://www.ehelse.no)  **Rapporten kan lastes ned fra:**  [www.ehelse.no](http://www.ehelse.no) |

Innholdsfortegnelse

[1. Innledning 4](#_Toc452022172)

[1.1 Formål 4](#_Toc452022173)

[1.2 Omfang 4](#_Toc452022174)

[1.1 Dokumenthistorie 5](#_Toc452022175)

[2. Referanser 6](#_Toc452022176)

[3. Termer og Definisjoner 7](#_Toc452022177)

[3.1 Begrepsdefinisjoner 7](#_Toc452022178)

[4. Meldingens funksjon 10](#_Toc452022179)

[4.1 Generelt 10](#_Toc452022180)

[4.2 Positiv applikasjonskvittering 11](#_Toc452022181)

[4.3 Positiv applikasjonskvittering - feil i delmelding 12](#_Toc452022182)

[4.4 Negativ applikasjonskvittering 12](#_Toc452022183)

[4.5 Fagmeldinger som krever manuell behandling 12](#_Toc452022184)

[5. Sending av applikasjonskvittering 14](#_Toc452022185)

[5.1 Generelt 14](#_Toc452022186)

[5.2 Krav til bruk av applikasjonskvittering 14](#_Toc452022187)

[5.3 Ved feil i adressering av fagmelding 14](#_Toc452022188)

[5.4 Mottak av duplikat av fagmeldinger 15](#_Toc452022189)

[5.5 Ingen resending av applikasjonskvittering 16](#_Toc452022190)

[6. Adressering 17](#_Toc452022191)

[6.1 Prinsipper for adressering i applikasjonskvittering 17](#_Toc452022192)

[6.2 Applikasjonskvittering for primærmottaker og kopimottaker 17](#_Toc452022193)

[7. Bruk av kodeverk for feiltilstander 19](#_Toc452022194)

[8. Bruk av ulike versjoner 21](#_Toc452022195)

[8.1 Ulikheter mellom applikasjonskvittering versjon 1.0 og 1.1 21](#_Toc452022196)

[8.2 Oversikt over hvilken versjon av applikasjonskvittering som skal benyttes av meldingsstandarder som er oppført i Referansekatalogen 21](#_Toc452022197)

[8.3 Oversikt over hvilken versjon av applikasjonskvittering som skal benyttes av meldingsstandarder som ikke er oppført i Referansekatalogen 24](#_Toc452022198)

[8.4 Riktig versjon av applikasjonskvittering må benyttes 24](#_Toc452022199)

[9. Rutiner for oppfølging av applikasjonskvittering 25](#_Toc452022200)

[9.1 Ikke mottatt applikasjonskvittering 25](#_Toc452022201)

[10. EKSEMPLER 26](#_Toc452022202)

[10.1 Positiv applikasjonskvittering (med svar = 'OK') 26](#_Toc452022203)

[10.2 Negativ applikasjonskvittering (med svar = ’Avvist’) 27](#_Toc452022204)

[10.3 Mapping av adresseopplysninger fra fagmelding til applikasjonskvittering 29](#_Toc452022205)

[10.3.1 Adressering av applikasjonskvittering til tjeneste (Dept) 29](#_Toc452022206)

[10.3.2 Adressering av applikasjonskvittering til tjeneste (Dept) hvor fagmelding krever personlig signatur 31](#_Toc452022207)

[10.3.3 Adressering av applikasjonskvittering til helseperson (HCPerson) 33](#_Toc452022208)

[10.3.4 Adressering av applikasjonskvittering fra tjeneste (Dept) 34](#_Toc452022209)

[10.3.5 Adressering av applikasjonskvittering fra kopimottaker 35](#_Toc452022210)

[10.3.6 Adressering av applikasjonskvittering fra helseperson (HCPerson) 36](#_Toc452022211)

# Innledning

## Formål

Bruk av applikasjonskvittering skal bidra til sikker og automatisert avstemming av meldingsutvekslingen.

Hensikten med denne veiledningen er å hjelpe virksomheter og leverandører til korrekt og enhetlig forståelse, implementering og bruk av applikasjonskvittering (AppRec).

Veiledningen skal også bidra til at de forskjellige versjonene av applikasjonskvitteringen [1] og [2] kan tolkes mest mulig likt. Der det er ulikheter mellom de to versjonene av applikasjonskvittering vil dette beskrives.

## Omfang

Veiledningen har tatt utgangspunkt i utfordringer avdekket gjennom «Program for Felles infrastruktur» (FIA), spesielt prosjektet som omhandlet «Lokal Meldingsforvaltning». Veiledningen bygger også på tidligere kjente problemstillinger rundt bruk av applikasjonskvittering. Merk at veiledningen ikke representerer en fullstendig implementasjonsveiledning for alle aspekter knyttet til applikasjonskvittering og må leses sammen med den normative dokumentasjonen (i [1] eller [2]).

Denne veiledningen beskriver ikke nye eller endrede krav som ikke er beskrevet i den normative dokumentasjonen for de to standardene for applikasjonskvittering [1] og [2]. Veiledningen gir imidlertid en mer utfyllende beskrivelse av hvordan applikasjonskvitteringen skal brukes og tolkes korrekt, enn det som er beskrevet i de normative dokumentene. Veiledningen vil også beskrive hva som er korrekt bruk av applikasjonskvitteringen for tilfeller som er mangelfullt beskrevet i den normative dokumentasjonen.

## Dokumenthistorie

|  |  |
| --- | --- |
| **Dato** | **Detaljer** |
| 04.04.2016 | Dokument versjon 0.8 opprettet |
| 15.04.2016 | Dokument versjon 0.9 opprettet.  Dokument oppdatert etter tilbakemeldinger fra aksjonsgruppene i region Nord, region Vest og region Sørøst. |
| 27.05.2016 | Dokument oppdatert etter tilbakemeldinger fra EPJ- og kommmunikasjonsleverandører, RHF-ene og kommuner. |

# Referanser

Følgende dokumenter er nødvendige for anvendelsen av denne veiledningen. Dokumentene kan lastes ned fra ehelse.no.

1. Meldingsstandard for applikasjonskvittering v1.0 ( HIS 80415:2004)
2. Meldingsstandard for applikasjonskvittering v1.1 (HIS 80415:2012)
3. Standard for tjenestebasert adressering (HIS 1153)

# Termer og Definisjoner

## Begrepsdefinisjoner

Definisjoner av viktige begreper brukt i denne veiledningen:

|  |  |
| --- | --- |
| *ebXML-melding* | En melding som består av ebXML-konvolutt og ebXML-payload(s). ebXML-meldingen sendes mellom avsenders og mottakers meldingstjenere. |
| ***ebXML-konvolutt*** | En ebXML-konvolutt er en SOAP Envelope med ebXML-utvidelser i SOAP Header og SOAP Body. ebXML-konvolutten inneholder opplysninger om avsender, mottaker, informasjon om forretningsprosessen og referanse til forretningsdokumentene. |
| ***ebXML-payload*** | Del av ebXML-meldingen som inneholder et eller flere forretningsdokument. |
| ***Forretningsdokument*** | Et selvstendig dokument som inneholder forretningsinformasjon beregnet på sluttbrukeren (f.eks. en Henvisning).  Merk: Et forretningsdokument er i dette dokumentet alltid enten av typen fagmelding eller applikasjonskvittering. |
| ***Transportkvittering*** | ebXML Transportkvittering (ebXML Acknowledgment eller ebXML Error Signal).  ebXML Acknowledgment er en positiv transportkvittering som forteller avsender av ebXML-meldingen at mottakers meldingstjener har tatt i mot forsendelsen, at dekrypteringen har gått bra, og at fagmeldingen kan leveres til mottakers fagsystem.  ebXML Error Signal er en negativ transportkvittering som forteller avsender av ebXML-meldingen at denne er avvist av mottakers meldingstjener grunnet feil innhold i ebXML-konvolutten, at det er feil med krypteringen eller at det er en funksjon mottaker ikke støtter, og at fagmeldingen vil bli stoppet før den kan behandles av mottakers fagsystem. |
| ***Meldingstjener (MSH)*** | Meldingshåndteringssystem (eng. MSH – Message Service Handler). Administrerer elektroniske meldinger som utveksles med andre aktører. |
| ***Elektronisk pasientjournal (EPJ)*** | Elektronisk ført samling eller sammenstilling av nedtegnede/registrerte opplysninger om en pasient i forbindelse med helsehjelp. |
| ***Elektronisk pasientjournalsystem***  ***(EPJ-system)*** | Informasjonssystem med nødvendig funksjonalitet for å registrere, søke fram, presentere, kommunisere, redigere, rette og slette opplysninger i elektroniske pasientjournaler. |
| ***Fagsystem*** | Informasjonssystem som mottar og/eller sender fagmeldinger.  Merk: Slike fagsystem vil ofte være et EPJ-system. |
| ***Kodeverk*** | System for kategorisering av begreper for registrering og statistikk. |
| ***Tjenestebasert adressering*** | Adresseringsmetode hvor det kun benyttes tjenesteadresser.  *Eksempel:* Dersom innholdet i en melding er rettet mot sykepleietjenesten i pleie- og omsorgstjenesten, benyttes tjenesteadressen "Sykepleietjeneste, pleie- og omsorg". [[1]](#footnote-2) |
| ***Hodemelding*** | Sammenstilling av administrativ informasjon om pasient, avsender og mottaker mv. og som benyttes til å «pakke inn» en fagdel. Fagdelen er vanligvis i form av en egen XML-struktur beskrevet i egen meldingsstandard[[2]](#footnote-3). |
| ***Meldingsstandard*** | Standard som beskriver informasjonen som utveksles mellom aktører. Merk: En melding kan beskrives ved hjelp av en syntaksuavhengig meldingsbeskrivelse (informasjonsmodell) og/eller en syntaksspesifikk meldingsbeskrivelse.  Eksempel: Epikrise, Sykmelding, Standard for elektronisk kommunikasjon med pleie- og omsorgstjenesten m.fl. |
| ***Fagmelding*** | Forretningsdokument som inneholder informasjon relatert til helsehjelp eller administrasjon av helsehjelp.  Fagmeldinger kan forenklet deles inn i to ulike «generasjoner»:   1. Fagmeldinger som benytter Hodemeldingen for avsender, mottakere og pasient. Eksempel: PLO-meldinger, e-resept og dialogmeldinger (inkludert avviksmeldinger) 2. Fagmeldinger som ikke benytter Hodemeldingen. Her er avsender, mottakere og pasient beskrevet en del av selve meldingsstandarden. Eksempel: Henvisning, epikrise og svarrapport |
| ***Applikasjonskvittering*** | Forretningsdokument som er en kvitteringsmelding som angir om en spesifikk instans av en fagmelding er mottatt og kan behandles av det mottakende fagsystemet, eller i motsatt fall angir hva som har gått feil i forbindelse med mottaket.  Merk: Applikasjonkvitteringen skal være automatisk generert, og den skal alltid inneholde referanse til fagmeldingen eller forsendelsen den tilhører. |
| ***Basismelding*** | Felles benevnelse for meldingene Henvisning, Epikrise, Rekvisisjon og Svarrapport. [[3]](#footnote-4) |
| ***PLO-melding*** | Melding basert på en profil av standarden Standard for elektronisk kommunikasjon med pleie- og omsorgstjenesten (HIS 80704).  Eksempler: Innleggelsesrapport, Helseopplysninger m.fl. [[4]](#footnote-5) |
| ***Dialogmelding*** | Melding som kan benyttes for å kommunisere ustrukturert informasjon i en dialog mellom to parter (HIS 80603) [[5]](#footnote-6).  Merk: Kan for eksempel benyttes til forespørsler, svar på forespørsler, notater og avviksmeldinger mellom EPJ-system i tilknytning til pasientbehandling. |
| ***Avviksmelding*** | En anvendelse av dialogmeldingen (HIS 1151) [[6]](#footnote-7) som benyttes for å sende en elektronisk melding om avvik som omhandler opplysninger om pasient i forbindelse med elektronisk samhandling, for eksempel ved mangelfulle opplysninger eller feilsending som ikke skyldes tekniske feil.  Merk: Avviksmeldingen brukes for å varsle om feil i mottatt fagmelding som ikke ivaretas av transportkvittering eller applikasjonskvittering. |

# Meldingens funksjon


## Generelt

Applikasjonskvittering brukes for å bekrefte eller avkrefte om en fagmelding har kommet korrekt fram til fagsystemet. Når positiv applikasjonskvittering er mottatt, skal avsender av fagmeldingen kunne være sikker på at fagmeldingen er kommet frem, at innholdet er i rett format, og at meldingen er klar for behandling i mottakers fagsystem. Det betyr således at mottaker har overtatt ansvaret for den videre behandlingen av fagmeldingen. Applikasjonskvitteringen er derfor avgjørende for tilliten til den elektroniske samhandlingen.

Applikasjonskvittering skal genereres automatisk og fortrinnsvis sendes umiddelbart. Regelen er at en applikasjonskvittering skal mottas senest innen 96 timer regnet fra GenDate i fagmeldingen[[7]](#footnote-8). Imidlertid kan strengere krav til tidsfrister for når en applikasjonskvittering skal sendes og/eller mottas, ut over det som er beskrevet over, spesifiseres av den enkelte meldingsstandard hvor applikasjonskvittering benyttes.

En applikasjonskvittering kan enten være positiv eller negativ.

Figur 1 viser en overordnet prosessflyt for mottak av fagmelding og hovedstegene man går gjennom for å vurdere om applikasjonskvittering kan sendes og om applikasjonskvitteringen skal være positiv eller negativ.



Figur 1: Overordnet prosessflyt for mottak av fagmelding og generering av applikasjonskvittering

Tabellene i kapittel 8.2 og kapittel 8.3 gir en oversikt over hvilke versjoner av applikasjonskvitteringen som skal benyttes sammen med de enkelte versjoner av meldingsstandardene.

## Positiv applikasjonskvittering

En positiv applikasjonskvittering er kun en elektronisk bekreftelse på at fagmeldingen som er sendt, er mottatt og kan tolkes korrekt av mottakers fagsystem. Det vil si at fagmeldingen er kommet frem, at innholdet er i rett format og kan leses av mottakersystemet, og at meldingen er klar for oppfølging hos mottaker. Det betyr således at mottaker har overtatt ansvaret for den videre behandlingen av fagmeldingen, men det er ingen bekreftelse på at fagmeldingen er lest og vurdert av mottaker.

En positiv applikasjonskvittering sier *IKKE* at det faglige innholdet i fagmeldingen er korrekt eller at mottaker overtar ansvar for pasienten. Om innholdet i fagmeldingen aksepteres av mottaker må avgjøres i den senere saksbehandlingen/oppfølgingen hos mottaker.

## Positiv applikasjonskvittering - feil i delmelding

Denne feilmeldingen kan benyttes i forbindelse med mottak av Behandlerkravmelding til Helfo. En applikasjonskvittering med status ”*OK, feil i delmelding*”, angir at det er feil i en eller flere delmeldinger i den mottatte fagmeldingen.

Det skal fremgå av applikasjonskvitteringen hvilken eller hvilke delmelding(er) som har feil. Delmeldingen(e) som angir feil, dvs. som er avvist, skal *IKKE* behandles videre i mottakers fagsystem, mens delmeldingen(e) som er godtatt vil bli behandlet videre.

## Negativ applikasjonskvittering

En negativ applikasjonskvittering er en avvisning fra mottakers fagsystem som angir at den mottatte fagmeldingen inneholder feil og derfor ikke kan behandles i mottakers fagsystem. Hvis mottaker velger å behandle fagmeldingen til tross for feil eller mangelfulle opplysninger, skal det sendes positiv og *ikke* negativ applikasjonskvittering.

Dersom selve fagmeldingen er ok, men inneholder et vedlegg og dette ikke kan behandles av fagsystemet i henhold til gjeldende krav for vedlegg for den aktuelle fagmeldingen (f.eks. at det er sendt et filformat som ikke støttes) er dette å betrakte som en feil og det skal sendes negativ applikasjonskvittering.

Hvis en mottatt fagmelding blir avvist med en negativ applikasjonskvittering, skal det *IKKE være mulig å*  behandle meldingen videre i mottakers fagsystem[[8]](#footnote-9). Avsender av fagmeldingen som mottar negativ applikasjonskvittering skal anse fagmeldingen som avvist hos mottaker og følge opp dette.

Eksempel på når negativ applikasjonskvittering skal sendes er hvis:

* Det er tekniske feil ved fagmeldingen som er mottatt, f.eks. at den ikke validerer, mangler meldingsid eller det er feil eller ugyldig personlig sertifikat som er benyttet (gjelder kun for fagmeldinger som har krav om bruk av personlig signatur)
* Adresseringen er feil, f.eks. ved at lege eller tjeneste ikke er tilstrekkelig identifisert eller fagmeldingen er feilsendt
* Pasienten ikke er tilstrekkelig identifisert

En mer utfyllende beskrivelse av de tilfeller som skal resultere i negativ applikasjonskvittering finnes i kapittel 7 og standardene for applikasjonskvittering [1] og [2].

## Fagmeldinger som krever manuell behandling

Den generelle regelen om at applikasjonskvittering skal være mottatt innen 96 timer skal alltid overholdes, også dersom fagmeldingen må behandles manuelt for å kunne avgjøre om det skal sendes positiv eller negativ applikasjonskvittering.

Dersom mottaker av fagmeldingen ønsker å ha mulighet til å behandle fagmeldingen i EPJ-systemet ut over 96-timers-fristen, SKAL det sendes positiv applikasjonskvittering tidsnok til at den mottas innen 96 timer. I de tilfeller hvor det er sendt positiv applikasjonskvittering og det senere viser seg at fagmeldingen ikke kan behandles i fagsystemet, må dette varsles til avsender gjennom vanlig avvikshåndtering.

Dersom det ved utløp av 96-timers-fristen ikke er sendt positiv applikasjonskvittering skal det ikke være mulig å behandle fagmeldingen i fagsystemet hos mottaker. Avsender av fagmeldingen skal da anse meldingen som avvist hos mottaker.

# Sending av applikasjonskvittering

## Generelt

Det skal kun sendes applikasjonskvittering for egne kommunikasjonsparter (i henhold til standard for tjenestebasert adressering [3]), og det skal sendes én applikasjonskvittering pr. mottaker i fagmeldingen som svar på en mottatt melding.

Er det flere mottakere av fagmeldingen som gjenkjennes som egne kommunikasjonsparter (for eksempel primærmottaker og kopimottaker), skal det returneres én applikasjonskvittering for hver av mottakerne. Dette gjelder også hvis mottakerne benytter samme fagsystem. Se for øvrig i kapitel 5.4 og 6.2 for mer utfyllende retningslinjer for håndtering av meldinger med flere mottakere i samme virksomhet. Adresseringsprinsipper er beskrevet i kapitel 6 og standarden for tjenestebasert adressering [3].

En applikasjonskvittering som er sendt er endelig og kan ikke omgjøres på et senere tidspunkt. Det skal ikke under noen omstendighet sendes en ny applikasjonskvittering på samme fagmelding med samme eller annen status enn den opprinnelige.

Dette betyr at dersom det er sendt en positiv applikasjonskvittering og det oppdages at fagmeldingen likevel ikke kan behandles, er det ikke anledning til å sende en negativ applikasjonskvittering for å varsle om dette. Tilsvarende gjelder dersom det først er sendt en negativ applikasjonskvittering og det viser seg at fagmeldingen likevel kan behandles. I slike tilfeller må avsender av fagmeldingen varsles gjennom avviksrutiner at tidligere sendt applikasjonskvittering ikke lenger er gjeldende.

## Krav til bruk av applikasjonskvittering

Det er i utgangspunktet den enkelte meldingsstandard som avgjør hvilken versjon av applikasjonskvittering som skal brukes, og eventuelle spesifikke regler for bruk i den aktuelle meldingsflyten. Dette er angitt i tabellene i kapittel 8.2 og kapittel 8.3.

## Ved feil i adressering av fagmelding

Dagens standard for applikasjonskvittering er ikke entydig i forhold til hva som er riktig praksis i de tilfellene hvor adresseringen i fagmeldingen er feil. Basert på vurdering av etablert praksis, intensjonen med kravene i de respektive standardene [1] og [2] og målet om å ha en enhetlig måte å adressere meldinger og applikasjonskvittering på i sektoren, har vi beskrevet følgende håndtering for feiladressering:

* Dersom en fagmelding er adressert til en virksomhet, men med en kommunikasjonspart som er ukjent for virksomheten som mottar meldingen, skal fagmeldingen avvises med en negativ applikasjonskvittering som forteller at mottaker er ukjent (feilkode E21).

(*Merk at en applikasjonskvittering for en fagmelding som er feilsendt, for eksempel til feil lege, ikke vil gjenspeile reell avsender.*)

* Hvis en fagmelding er adressert både til en virksomhet og en kommunikasjonspart som er ukjent for virksomheten som mottar meldingen, skal fagmeldingen ikke besvares med applikasjonskvittering. Det samme gjelder hvis fagmeldingen er så mangelfullt adressert at det ikke kan tydes hvor meldingen kommer fra.

Det vil arbeides videre, slik at anbefalt praksis, kan inkluderes i en korrigert versjon av de respektive standardene.

## Mottak av duplikat av fagmeldinger

Med duplikat i denne sammenheng menes en fagmelding (for eksempel Henvisning) som mottas på nytt med samme meldingsidentifikator som i en tidligere mottatt fagmelding.

Duplikater kan forekomme hovedsakelig av følgende årsaker:

* Det er sendt en fagmelding til flere mottakere (for eksempel primærmottaker og en kopimottaker) innenfor samme virksomhet som håndteres av det samme fagsystemet. Fagsystemet vil da motta den samme fagmeldingen like mange ganger som antall mottakere det håndterer.
* En feil i meldingshåndteringen hos avsender eller mottaker kan gjøre at fagsystemet mottar flere eksemplarer av den samme fagmeldingen.

I de tilfeller hvor det i samme fagmelding er flere mottakere innenfor samme virksomhet, vil det mottas identiske fagmeldinger (med samme meldingsidentifikator) til hver av mottakerne. Dette betyr at identiske fagmeldinger mottas i meldingstjeneren i tilsvarende antall ebXML-meldinger.

Hvis mottakerne er i samme virksomhet og benytter samme fagsystem, er det kun den første fagmeldingen som skal tas inn og behandles i fagsystemet hos mottaker. Imidlertid skal meldingen gjøres tilgjengelig for alle mottakerne. De andre meldingene som mottas skal oppfattes som duplikat og skal ignoreres av fagsystemet og følgelig ikke behandles. En applikasjonskvittering (positiv eller negativ) pr. mottaker skal returneres for den først mottatte fagmeldingen, og ikke for eventuelle duplikat som mottas i ettertid, se Figur 2.

Hvis flere mottakere av den samme fagmeldingen er i samme virksomhet men benytter forskjellige fagsystem, skal de mottatte meldingene ikke oppfattes som duplikat, men leses inn og behandles i hvert sitt fagsystem.

## Ingen resending av applikasjonskvittering

Hvis det er sendt en applikasjonskvittering (positiv eller negativ) på en mottatt fagmelding og det er mottatt en positiv transportkvittering på meldingen, skal den ikke sendes på nytt. Dersom det er sendt en applikasjonskvittering og senders meldingstjener ikke har mottatt en positiv transportkvittering på meldingen, kan ebXML-meldingen sendes på nytt.

# Adressering

## Prinsipper for adressering i applikasjonskvittering

Adresseringsprinsippene for applikasjonskvittering som beskrevet i standarden for tjenestebasert adressering [3] skal alltid følges. Eventuelt ytterligere behov for adressering av applikasjonskvitteringen vil være beskrevet i meldingsstandardene. Eksempler som synliggjør riktig adressering er gitt i kapittel 10.3.

Applikasjonskvitteringen skal *ALLTID* inneholde de samme adresseopplysningene som angitt i den fagmeldingen den er kvittering på (speiling) og all adresseinformasjon fra opprinnelig fagmelding returneres i applikasjonskvitteringen (ref. kap. 6 i standard for tjenestebasert adressering [3]). Mottaker i applikasjonskvitteringen skal være den kommunikasjonspart som er angitt som avsender i den fagmeldingen applikasjonskvitteringen er knyttet til. På samme måte skal avsender i applikasjonskvitteringen være den kommunikasjonspart som er angitt som mottaker i den fagmeldingen applikasjonskvitteringen er knyttet til.

## Applikasjonskvittering for primærmottaker og kopimottaker


Dersom mottaker av fagmeldingen er angitt som primærmottaker, skal det *ALLTID* sendes en applikasjonskvittering hvor det i avsenderopplysningene angis at meldingen gjelder for primærmottaker.

Sendes versjon 1.0 av applikasjonskvittering [1] er det to aktuelle verdier i Role som kan angis i fagmeldingen for primærmottaker. For rekvirent benyttes *<Role V="REQ" DN ="Rekvirent"/>* i applikasjonskvitteringen som returneres, mens det for andre tjenesteytere benyttes *<Role V="SPR" DN="Tjenesteyter"/>*. For versjon 1.1 [2] benyttes *<Role V="PRIM" DN="Primærmottaker"/>* i applikasjonskvitteringen som returneres hvis man er primærmottaker.

Dersom mottaker av fagmeldingen er angitt som kopimottaker, skal det *ALLTID* sendes en applikasjonskvittering hvor det i avsenderopplysningene angis at meldingen gjelder for kopimottaker. For kopimottaker benyttes *<Role V="COP" DN="Kopimottaker"/>* i applikasjonskvitteringen som returneres.

Det skal *KUN* sendes én applikasjonskvittering for hver enkelt gjenkjent primærmottaker/kopimottaker.

Figur 2 under viser meldingsflyten når det sendes en fagmelding med to mottakere i samme virksomhet som benytter samme fagsystem. Mottaker vil da motta to identiske fagmeldinger hvor det skal sendes en applikasjonskvittering for hver mottaker for den ene meldingen som tas inn i fagsystemet.



Figur 2: Sekvensdiagram for en fagmelding som har to mottakere i samme virksomhet hvor mottakerne benytter samme fagsystem

# Bruk av kodeverk for feiltilstander

Hvis en mottatt fagmelding ikke kan behandles i fagsystemet, skal det returneres en negativ applikasjonskvittering med en feilkode som forteller hvorfor fagmeldingen er avvist. Feilkoden skal hentes fra kodeverk 8221 som er publisert på volven.no.

For at mottaker av en negativ applikasjonskvittering skal kunne forstå hvorfor fagmeldingen ble avvist hos mottaker, må fagsystemet som avviser den mottatte meldingen angi den mest presise feilkoden som beskriver feilen. Generelle eller uspesifikke koder skal kun benyttes dersom øvrige feilkoder ikke passer.

Hvis en generell eller uspesifikk feilkode likevel må benyttes, skal korrekt avvisningsårsak angis i XML-attributtet ‘OT’. Det er også viktig at den fullstendige beskrivelsen av feilmeldingen, inkludert det utfylte XML-attributtet ‘OT’, vises for mottaker av en negativ applikasjonskvittering, slik at nødvendige korrektive tiltak raskt kan iverksettes på et så konkret grunnlag som mulig.

Eksempler på situasjoner hvor det skal sendes negativ applikasjonskvittering (hentet fra kap 3.3.4 i standarden for applikasjonskvittering v1.1 [2]):

* Det SKAL returneres negativ applikasjonskvittering hvis MsgId ikke er en gyldig UUID/GUID Bruk feilkode *E10 Ugyldig meldingsidentifikator* fra kodeverk 8221
* Det SKAL returneres negativ applikasjonskvittering hvis pasienten ikke er tilstrekkelig identifisert i form av et av følgende kriterier, og mottatt fagmelding ikke er en ø-hjelpshenvisning:
  + Navn og fødselsnummer
  + Navn, fødselsdato og kjønn
  + Navn og D-nummer
  + Navn og nasjonalt hjelpenummer fra NHN

Bruk feilkode *E36 Pasientopplysninger er utilstrekkelige* fra kodeverk 8221

Unntak: Ø-hjelpshenvisning. Det SKAL alltid sendes positiv applikasjonskvittering når systemet klarer å identifisere at dette er en ø-hjelpshenvisning, og systemet klarer å lese innholdet selv om pasienten ikke er tilstrekkelig identifisert.

Dette gjelder Henvisning med hastegrad = 0.

* Det SKAL returneres negativ applikasjonskvittering hvis mottakende lege[[9]](#footnote-10) ikke kan identifiseres som en lege/helseperson med tilknytning til organisasjonen.  
  Bruk feilkode *E21 Mottaker finnes ikke* fra kodeverk 8221
* Det SKAL returneres negativ applikasjonskvittering hvis mottakende tjeneste ikke kan identifiseres som registrert tjeneste ved organisasjonen.  
  Bruk feilkode *E21 Mottaker finnes ikke* fra kodeverk 8221
* Det SKAL returneres negativ applikasjonskvittering hvis det er feil på personlig signatur på fagmeldingen.  
  Bruk feilkode *S01 Feil på signatur* fra kodeverk 8221
* Det SKAL returneres negativ applikasjonskvittering hvis sertifikatet er ugyldig (gjelder personlig sertifikat)  
  Bruk feilkode S02 *Ugyldig sertifikat* fra kodeverk 8221
* Det SKAL returneres negativ applikasjonskvittering hvis sertifikatet er tilbaketrukket (gjelder personlig sertifikat)  
  Bruk feilkode S03 *Tilbaketrukket sertifikat* fra kodeverk 8221
* Det KAN returneres negativ applikasjonskvittering hvis fagmeldingen ikke validerer mot spesifisert XML-skjema. Det betyr at hvis man klarer å tolke hvem som er avsender så sender man negativ applikasjonskvittering.  
  Bruk feilkode *T02 XML validerer ikke* fra kodeverk 8221
* Det KAN returneres negativ applikasjonskvittering hvis fagmeldingen har oppgitt et XML skjema som ikke er støttet av applikasjonen.  
  Bruk feilkode *T10 Støtter ikke meldingsformatet*  fra kodeverk 8221
* Det KAN sendes negativ applikasjonskvittering hvis mottatt fagmelding ikke er ”well formed” eller gyldig i henhold til oppgitt XML-skjema.  
  Bruk feilkode *T01 Ikke XML / ikke 'well formed' / uleselig* fra kodeverk 8221

Eksempel på feilmelding med tilleggsinformasjon i ‘OT’:

<Error S="2.16.578.1.12.4.1.1.8221" V="E21" DN="Mottaker finnes ikke" OT="Legen har sluttet"/>

# Bruk av ulike versjoner

## Ulikheter mellom applikasjonskvittering versjon 1.0 og 1.1

Det eksisterer per dato to versjoner av applikasjonskvittering, versjon 1.0-rev 2 [1] og versjon 1.1 [2].

Versjon 1.1 av applikasjonskvittering [2] inneholder mer presise regler for sending av positiv og negativ applikasjonskvittering enn tidligere versjoner.

I tillegg ble det, ved revisjon av meldingen, foretatt en samordning av identifikatorer fra fagmeldingene som skal returneres i applikasjonskvitteringen. Samordningen av identifikatorene innebærer en felles metode for å koble fagmelding og applikasjonskvittering, uavhengig av meldingstype. Videre ble det også innført og dokumentert bruk av nye koder for senders og mottakers roller. Det ble imidlertid ikke gjort strukturelle endringer i skjemaet.

## Oversikt over hvilken versjon av applikasjonskvittering som skal benyttes av meldingsstandarder som er oppført i Referansekatalogen

Det er den enkelte meldingsstandard og ikke applikasjonskvitteringsstandarden som avgjør hvilken versjon av applikasjonskvitteringen som skal benyttes (*se tabell under*). Merk at tabellen kun viser de meldingsstandarder som er oppført i Referansekatalogen. Meldingsstandarder som ikke er oppført i Referansekatalogen vises i kapittel 8.3.

|  |  |  |  |  |  |  |
| --- | --- | --- | --- | --- | --- | --- |
|  |  |  | **Apprec\_v1.0** | **Apprec\_v1.1** | **Meldingsstandard krever** | **Versjon som forventes** |
| **BASIS:** |  |  |  |  |  |  |
|  | Epikrise | v1.1 | X |  | Ikke definert | Apprec v1.0 |
|  | Epikrise | v1.2 |  | X | Apprec v1.1 | Apprec v1.1 |
|  | Henvisning | v1.0 | X |  | Ikke definert | Apprec v1.0 |
|  | Henvisning | v1.1 |  | X | Apprec v1.1 | Apprec v1.1 |
|  | Rekvisisjon | v1.5 | X |  | Ikke definert | Apprec v1.0 |
|  | Rekvisisjon | v1.6 |  | X | Apprec v1.1 | Apprec v1.1 |
|  | Svarrapport | v1.3 | X |  | Ikke definert | Apprec v1.0 |
|  | Svarrapport | v1.4 |  | X | Apprec v1.1 | Apprec v1.1 |
| **Diverse:** |  |  |  |  |  |  |
|  | Dialogmelding | v1.0 | X |  | Ikke definert | Apprec v1.0 |
|  |  |  | **Apprec\_v1.0** | **Apprec\_v1.1** | **Meldingsstandard krever** | **Versjon som forventes** |
| **PLO:** |  |  |  |  |  |  |
|  | PLO-meldinger | v1.5 | X |  | Ikke definert | Apprec v1.0 |
|  | PLO-meldinger | v1.6 |  | X | Apprec v1.1 | Apprec v1.1 |
| **eResept:** |  |  |  |  |  |  |
|  | eResept-meldinger | v2.4 | X |  | Ikke definert | Apprec v1.0 |
|  | eResept-meldinger | v2.5 | X |  | Ikke definert | Apprec v1.0 |
| **NAV:** |  |  |  |  |  |  |
|  | Sykmelding | v1.0 | X |  | Ikke definert | Apprec v1.0 |
|  | Sykmelding (Helseopplysninger arbeidsuførhet) | v2.0 | X |  | Apprec v1.0 | Apprec v1.0 |
|  | Legeerklæring | v1.0 | X |  | Ikke definert | Apprec v1.0 |
|  | Innkalling til dialogmøte | v1.5 | X |  | Apprec v1.0 | Apprec v1.0 |
|  | Svar på innkalling til dialogmøte | v1.5 | X |  | Apprec v1.0 | Apprec v1.0 |
|  | ​Forespørsel om pasient | v1.5 | X |  | Apprec v1.0 | Apprec v1.0 |
|  | ​Svar på forespørsel om pasient | v1.5 | X |  | Apprec v1.0 | Apprec v1.0 |
|  | Oppfølgingsplan fra arbeidsgiver​ | v1.5 | X |  | Apprec v1.0 | Apprec v1.0 |
|  | ​Henvendelse fra NAV til lege | v1.5 | X |  | Apprec v1.0 | Apprec v1.0 |
|  | Henvendelse fra lege til NAV​ | v1.5 | X |  | Apprec v1.0 | Apprec v1.0 |
| **HELFO:** |  |  |  |  |  |  |
|  | Behandlerkrav | v1.7.9 | X |  | Ikke definert | Apprec v1.0 |
|  | NPR Behandlerkrav | v0.78 | X |  | Ikke definert | Apprec v1.0 |
|  | Egenandel | v1.0 | Sender ikke |  | Ikke definert | Egen svarmelding |
|  | Egenandelsvar | v1.0 | Sender ikke |  | Ikke definert | Sender ikke |
|  | Egenandelmengde | v1.0 | Sender ikke |  | Ikke definert | Egen svarmelding |
|  | Egenandelsvar mengde | v1.0 | Sender ikke |  | Ikke definert | Sender ikke |
|  | Fastlege | v1.0 | Sender ikke |  | Ikke definert | Egen svarmelding |
|  | Fastlegesvar | v1.0 | Sender ikke |  | Ikke definert | Sender ikke |
|  | Pasientliste | v1.0 | Sender ikke |  | Ikke definert | Sender ikke |
| **FHI:** |  |  |  |  |  |  |
|  | SYSVAK | v1.0 | Sender ikke |  | Ikke definert | Egen svarmelding |
|  | Melding om svangerskapsavbrudd | v0.41 | Sender ikke |  | Ikke definert | Egen svarmelding |
|  | Melding om fødte overflyttet nyfødtavdeling | v0.51 | Sender ikke |  | Ikke definert | Egen svarmelding |
|  | MFR | v1.0 | X |  | Ikke definert | Apprec v1.0 |

|  |  |  |  |  |  |  |
| --- | --- | --- | --- | --- | --- | --- |
|  |  |  | **Apprec\_v1.0** | **Apprec\_v1.1** | **Meldingsstandard krever** | **Versjon som forventes** |
| **NPR:** |  |  |  |  |  |  |
|  | NPR-meldinger | v50.0.2 | X |  | Ikke definert | Apprec v1.0 |
|  | NPR-meldinger | v51.1.1 | X |  | Ikke definert | Apprec v1.0 |
|  | NPR-meldinger | v51.1.2 | X |  | Ikke definert | Apprec v1.0 |
|  | NPR-meldinger | v52.0.2 | X |  | Ikke definert | Apprec v1.0 |
| **IPLOS:** |  |  |  |  |  |  |
|  | IPLOS | v3.3 | Sender ikke |  | Ikke definert | Sender ikke |

## Oversikt over hvilken versjon av applikasjonskvittering som skal benyttes av meldingsstandarder som ikke er oppført i Referansekatalogen

Det er den enkelte meldingsstandard og ikke applikasjonskvitteringsstandarden som avgjør hvilken versjon av applikasjonskvitteringen som skal benyttes (*se tabell under*). Merk at tabellen under kun viser meldingstandarder som ikke er oppført i Referansekatalogen og at oversikten ikke nødvendigvis er komplett. En eventuell oppdatering av oversikten må meldes inn av de som forvalter de enkelte meldingstandardene. Meldingsstandarder som er oppført i Referansekatalogen vises i kapittel 8.2.

|  |  |  |  |  |  |  |
| --- | --- | --- | --- | --- | --- | --- |
|  |  |  | **Apprec\_v1.0** | **Apprec\_v1.1** | **Meldingsstandard krever** | **Versjon som forventes** |
| **BASIS:** |  |  |  |  |  |  |
|  | Tilbakemelding | v0.9 | X |  | Ikke definert | Apprec v1.0 |
| **Diverse:** |  |  |  |  |  |  |
|  | Dialogmelding | v1.1[[10]](#footnote-11) |  | X | Apprec v1.1 | Apprec v1.1 |
| **NAV:** |  |  |  |  |  |  |
|  | Inntektsforespørsel | v1.0 | X |  | Ikke definert | Apprec v1.0 |
|  | Inntektsopplysning | v1.0 | X |  | Ikke definert | Apprec v1.0 |
|  | Trekkinnmelding | v1.0 | Kun negativ |  | Ikke definert | Apprec v1.0 |
|  | Kvittering Trekkvedtak | v1.0 | X |  | Ikke definert | Apprec v1.0 |
| **HELFO:** |  |  |  |  |  |  |
|  | LOM | v1.0 | X |  | Ikke definert | Apprec v1.0 |
| **FHI:** |  |  |  |  |  |  |
|  | Sykdomspulsen | v1.0 | X |  | Ikke definert | Apprec v1.0 |

## Riktig versjon av applikasjonskvittering må benyttes

Det må sikres at fagsystemet returnerer riktig versjon av applikasjonskvittering, se tabellene i kapittel 8.2 og kapittel 8.3.

Bruk av feil versjon av applikasjonskvittering vil skape unødvendig usikkerhet rundt oppfølging av meldingsutvekslingen, samt skape feilsituasjoner som kan kreve manuell oppfølging. Det er av den grunn meget viktig at alle implementerer applikasjonskvittering i henhold til det den enkelte meldingsstandarden krever.

# Rutiner for oppfølging av applikasjonskvittering

Alle aktører SKAL sørge for at det etableres gode rutiner for håndtering av negative eller manglende applikasjonskvitteringer.

Det er viktig at det er implementert gode løsninger for hvordan negative og manglende applikasjonskvitteringer skal varsles, slik at brukerne kan få den nødvendige oversikten over hvilke fagmeldinger som er korrekt levert og hvilke som ikke er det.

## Ikke mottatt applikasjonskvittering

Er det ikke mottatt applikasjonskvittering innen 96 timer for en sendt fagmelding, skal fagmeldingen anses som avvist. En slik status (*time out*) skal varsles umiddelbart i fagsystemet til den som sendte fagmeldingen, slik at det kan iverksettes korrektive tiltak på et så tidlig tidspunkt som mulig.

# EKSEMPLER

## Positiv applikasjonskvittering (med svar = 'OK')

<?xml version="1.0" encoding="UTF-8"?>

<AppRec xmlns="http://www.kith.no/xmlstds/apprec/2012-02-15" xmlns:xsd="http://www.w3.org/2001/XMLSchema.xsd" xmlns:xsi="http://www.w3.org/2001/XMLSchema-instance" xsi:schemaLocation="http://www.kith.no/xmlstds/apprec/2012-02-15 AppRec-v1.1.xsd">

<MsgType V="APPREC" DN="Applikasjonskvittering"/>

<MIGversion>v1.1 2012-02-15</MIGversion>

<GenDate>2016-02-17T10:31:07</GenDate>

<Id>5e4f20c0-c41b-11e0-962b-0800200c9a66</Id>

<Sender>

<Role V="PRIM" DN="Primærmottaker"/>

<HCP>

<Inst>

<Name>Kattskinnet legesenter</Name>

<Id>56704</Id>

<TypeId V="HER" DN="HER-id"/>

<HCPerson>

<Name>August September</Name>

<Id>369767</Id>

<TypeId V="HER" DN="HER-id"/>

</HCPerson>

</Inst>

</HCP>

</Sender>

<Receiver>

<Role V="AVS" DN="Avsender"/>

<HCP>

<Inst>

<Name>St Olavs Hospital HF</Name>

<Id>59</Id>

<TypeId V="HER" DN="HER-id"/>

<Dept>

<Name>Generell Kirurgi</Name>

<Id>91965</Id>

<TypeId V="HER" DN=" HER-id"/>

</Dept>

</Inst>

</HCP>

</Receiver>

<Status V="1" DN="OK"/>

<OriginalMsgId>

<MsgType V="EPIKRISE" DN="Epikrise"/>

<IssueDate>2016-02-17T08:32:15</IssueDate>

<Id>4c793d90-c41b-11e0-962b-0800200c9a66</Id>

</OriginalMsgId>

</AppRec>

## Negativ applikasjonskvittering (med svar = ’Avvist’)

<?xml version="1.0" encoding="UTF-8"?>

<AppRec xmlns="http://www.kith.no/xmlstds/apprec/2012-02-15" xmlns:xsd="http://www.w3.org/2001/XMLSchema.xsd" xmlns:xsi="http://www.w3.org/2001/XMLSchema-instance" xsi:schemaLocation="http://www.kith.no/xmlstds/apprec/2012-02-15 AppRec-v1.1.xsd">

<MsgType V="APPREC" DN="Applikasjonskvittering"/>

<MIGversion>v1.1 2012-02-15</MIGversion>

<GenDate>2016-02-17T09:30:47</GenDate>

<Id>8d018d60-336b-11de-8bd7-0002a5d5c51b</Id>

<Sender>

<Role V="COP" DN="Kopimottaker"/>

<HCP>

<Inst>

<Name>Kattskinnet legesenter</Name>

<Id>56704</Id>

<TypeId V="HER" DN="HER-id"/>

<HCPerson>

<Name>Rita Lin</Name>

<Id>258521</Id>

<TypeId V="HER" DN=" HER-id"/>

</HCPerson>

</Inst>

</HCP>

</Sender>

<Receiver>

<Role V="AVS" DN="Avsender"/>

<HCP>

<Inst>

<Name>St Olavs Hospital HF</Name>

<Id>59</Id>

<TypeId V="HER" DN="HER-id"/>

<Dept>

<Name>Generell Kirurgi</Name>

<Id>91965</Id>

<TypeId V="HER" DN=" HER-id"/>

</Dept>

</Inst>

</HCP>

</Receiver>

<Status V="2" DN="Avvist"/>

<Error S="2.16.578.1.12.4.1.1.8221" V="E21" DN="Mottaker finnes ikke" OT="Legen har sluttet"/>

<OriginalMsgId>

<MsgType V="EPIKRISE" DN="Epikrise"/>

<IssueDate>2016-02-17T08:32:15</IssueDate>

<Id>e0e21a90-5ec8-11e1-b86c-0800200c9a66</Id>

</OriginalMsgId>

</AppRec>

## Mapping av adresseopplysninger fra fagmelding til applikasjonskvittering

### Adressering av applikasjonskvittering til tjeneste (Dept)

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <Sender> | <Receiver> |
|  | <Role V="AVS" DN="Avsender"/> |
| <Organisation> | <HCP>                                 <Inst> |
| <OrganisationName>St Olavs Hospital HF</OrganisationName> | <Name>St Olavs Hospital HF</Name> |
| <Ident> | <Id>59</Id> |
| <Id>59</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |
| <Ident> | <!—Id'er ut over HER-id mappes til AdditionalId som strukturelt ligger etter Dept --> |
| <Id>883974832</Id> |
| <TypeId V="ENH" DN="Organisasjonsnummeret i Enhetsregister" S="2.16.578.1.12.4.1.1.9051"/> |
| </Ident> |
| <Organisation> | <Dept> |
| <OrganisationName>Generell Kirurgi</OrganisationName> | <Name>Generell Kirurgi</Name> |
| <Ident> | <Id>91965</Id> |
| <Id>91965</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |
| <Ident> | <AdditionalId> |
| <Id>123</Id> | <Id>123</Id> |
| <TypeId V="LAV" DN="Lokal identifikator for avdelinger" S="2.16.578.1.12.4.1.1.9051"/> | <Type V="LAV" DN="Lokal identifikator for avdelinger"/> |
| </Ident> | </AdditionalId> |
| </Organisation> | </Dept> |
|  | <AdditionalId> |
| <Id>883974832</Id> |
| <Type V="ENH" DN="Organisasjonsnummeret i Enhetsregister"/> |
| </AdditionalId> |
| </Organisation> | </Inst>                  </HCP> |
| </Sender> | </Receiver> |

### Adressering av applikasjonskvittering til tjeneste (Dept) hvor fagmelding krever personlig signatur

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <Sender> | <Receiver> |
|  | <Role V="AVS" DN="Avsender"/> |
| <Organisation> | <HCP>                                 <Inst> |
| <OrganisationName>St Olavs Hospital HF</OrganisationName> | <Name>St Olavs Hospital HF</Name> |
| <Ident> | <Id>59</Id> |
| <Id>59</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |
| <Ident> | <!—Id'er ut over HER-id mappes til AdditionalId som strukturelt ligger etter Dept --> |
| <Id>883974832</Id> |
| <TypeId V="ENH" DN="Organisasjonsnummeret i Enhetsregister" S="2.16.578.1.12.4.1.1.9051"/> |
| </Ident> |
| <Organisation> | <Dept> |
| <OrganisationName>Generell Kirurgi</OrganisationName> | <Name>Generell Kirurgi</Name> |
| <Ident> | <Id>91965</Id> |
| <Id>91965</Id> |
| <TypeId DN="HER-id" V="HER" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |
| <Ident> | <AdditionalId> |
| <Id>123</Id> | <Id>123</Id> |
| <TypeId V="LAV" DN="Lokal identifikator for avdelinger" S="2.16.578.1.12.4.1.1.9051"/> | <Type V="LAV" DN="Lokal identifikator for avdelinger"/> |
| </Ident> | </AdditionalId> |
| </Organisation> | </Dept> |
|  | <AdditionalId> |
| <Id>883974832</Id> |
| <Type V="ENH" DN="Organisasjonsnummeret i Enhetsregister"/> |
| </AdditionalId> |
| <HealthcareProfessional> | <!-- Signerende eller ansvarlig helseperson mappes ikke hvis kommunikasjonsparten finnes --> |
| <FamilyName>September</FamilyName> |
| <GivenName>August</GivenName> |
| <Ident> |
| <Id>9144897</Id> |
| <TypeId DN="HPR-nummer" V="HPR" S="2.16.578.1.12.4.1.1.8116"/> |
| </Ident> |
| </HealthcareProfessional> |
| </Organisation> | </Inst>                  </HCP> |
| </Sender> | </Receiver> |

### Adressering av applikasjonskvittering til helseperson (HCPerson)

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <Sender> | <Receiver> |
|  | <Role V="AVS" DN="Avsender"/> |
| <Organisation> | <HCP>                                 <Inst> |
| <OrganisationName>Kattskinnet legesenter</OrganisationName> | <Name>Kattskinnet legesenter</Name> |
| <Ident> | <Id>56704</Id> |
| <Id>56704</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |  |
| <HealthcareProfessional> | <HCPerson> |
| <FamilyName>September</FamilyName> | <Name>August September</Name> |
| <GivenName>August</GivenName> |
| <Ident> | <Id>369767</Id> |
| <Id>369767</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN=" HER-id"/> |
| </Ident> |
| </HealthcareProfessional> | </HCPerson> |
| </Organisation> | </Inst>                  </HCP> |
| </Sender> | </Receiver> |

### Adressering av applikasjonskvittering fra tjeneste (Dept)

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <Receiver> | <Sender> |
|  | <Role V="PRIM" DN="Primærmottaker"/> |
| <Organisation> | <HCP>                                 <Inst> |
| <OrganisationName>Stavanger kommune</OrganisationName> | <Name>Stavanger kommune</Name> |
| <Ident> | <Id>2503</Id> |
| <Id>2503</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |  |
| <Organisation> | <Dept> |
| <OrganisationName>Sykepleietjeneste, pleie- og omsorg</OrganisationName> | <Name> Sykepleietjeneste, pleie- og omsorg </Name> |
| <Ident> | <Id>50106</Id> |
| <Id>50106</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id" /> |
| </Ident> |
| </Organisation> | </Dept> |
| </Organisation> | </Inst>                  </HCP> |
| </Receiver> | </Sender> |

### Adressering av applikasjonskvittering fra kopimottaker

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <OtherReceiver> | <Sender> |
| <RoleReceiver V="COP" DN="Kopimottaker"/> | <Role V="COP" DN="Kopimottaker" /> |
| <Organisation> | <HCP>                                 <Inst> |
| <OrganisationName>Kattskinnet legesenter</OrganisationName> | <Name>Kattskinnet legesenter</Name> |
| <Ident> | <Id>56704</Id> |
| <Id>56704</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |
| <HealthcareProfessional> | <HCPerson> |
| <FamilyName>Lin</FamilyName> | <Name>Rita Lin</Name> |
| <GivenName>Rita</GivenName> |
| <Ident> | <Id>258521</Id> |
| <Id>258521</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN=" HER-id"/> |
| </Ident> |
| </HealthcareProfessional> | </HCPerson> |
| </Organisation> | </Inst>                  </HCP> |
| </OtherReceiver> | </Sender> |

### Adressering av applikasjonskvittering fra helseperson (HCPerson)

|  |  |
| --- | --- |
| **Opplysninger fra Hodemelding i mottatt melding** | **Opplysninger i tilhørende Applikasjonskvittering** |
| <Receiver> | <Sender> |
|  | <Role V="PRIM" DN="Primærmottaker"/> |
| <Organisation> | <HCP>                                 <Inst> |
| <OrganisationName>Kattskinnet legesenter</OrganisationName> | <Name>Kattskinnet legesenter</Name> |
| <Ident> | <Id>56704</Id> |
| <Id>56704</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN="HER-id"/> |
| </Ident> |  |
| <HealthcareProfessional> | <HCPerson> |
| <FamilyName>September</FamilyName> | <Name>August September</Name> |
| <GivenName>August</GivenName> |
| <Ident> | <Id>369767</Id> |
| <Id>369767</Id> |
| <TypeId V="HER" DN="HER-id" S="2.16.578.1.12.4.1.1.9051"/> | <TypeId V="HER" DN=" HER-id"/> |
| </Ident> |
| </HealthcareProfessional> | </HCPerson> |
| </Organisation> | </Inst>                  </HCP> |
| </Receiver> | </Sender> |

|  |
| --- |
| **Besøksadresse**  Verkstedveien 1  0277 Oslo  **Postadresse**  Postboks 6737  St. Olavs plass  0130 OSLO  postmottak@ehelse.no  ehelse.no |



1. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-2)
2. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-3)
3. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-4)
4. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-5)
5. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-6)
6. <https://ehelse.no/standarder-kodeverk-og-referansekatalog/referansekatalogen/del-4-elektronisk-samhandling> [↑](#footnote-ref-7)
7. Kravet om 96 timer er beskrevet i standarden for applikasjonskvittering v1.1 [2], kapittel 3.3.4 Regler for sending av applikasjonskvittering [↑](#footnote-ref-8)
8. Dette kravet er noe upresist i standarden, men intensjonen er som beskrevet her. [↑](#footnote-ref-9)
9. Det er pr. i dag *KUN* fastleger som er registrert som kommunikasjonspart i Adresseregisteret som person. [↑](#footnote-ref-10)
10. Dialogmelding v1.1 benyttes av Digital Dialog fastlege prosjektet [↑](#footnote-ref-11)